1918 йылда Музыкаль-драматик училище Музыкаль-драматик институт, 1919 йылдаxa0— Дәүләт музыкаль драма институты тип атала башлай. 1922 йылдың 17 сентябрендә, Мейерхольд Всеволод Эмильевич етәкселегендәге Юғары дәүләт театраль оҫтаханалары менән берләшкәндән һуң, Дәүләт театр сәнғәте институтыxa0— ГИТИС тип үҙгәртеп ҡорола. Мейерхольд бында театр (ГИТИС театры) булдыра. 1923 йылда театр институттан айырылып сыға һәм Всеволод Мейерхольд исемендәге Дәүләт театры барлыҡҡа килә.